CELEX: 32015R1920
Language: lt
Date: 2015-10-26 00:00:00
Title: 2015 m. spalio 26 d. Tarybos įgyvendinimo reglamentas (ES) 2015/1920, kuriuo įgyvendinamas Reglamentas (ES) Nr. 1352/2014 dėl ribojamųjų priemonių atsižvelgiant į padėtį Jemene

27.10.2015   
            
            
               LT
            
            
               Europos Sąjungos oficialusis leidinys
            
            
               L 281/3
            
         TARYBOS ĮGYVENDINIMO REGLAMENTAS (ES) 2015/1920
   2015 m. spalio 26 d.
   kuriuo įgyvendinamas Reglamentas (ES) Nr. 1352/2014 dėl ribojamųjų priemonių atsižvelgiant į padėtį Jemene
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gruodžio 18 d. Tarybos reglamentą (ES) Nr. 1352/2014 dėl ribojamųjų priemonių atsižvelgiant į padėtį Jemene (1), ypač į jo 15 straipsnio 3 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2014 m. vasario 26 d. Jungtinių Tautų Saugumo Taryba priėmė Rezoliuciją (toliau –JT ST rezoliucija) 2140 (2014), kuria reikalaujama taikyti kelionių apribojimus asmenims, kuriuos pagal JT ST rezoliucijos 2140 (2014) 19 punktą įsteigtas Komitetas (toliau – Komitetas) įtrauks į sąrašą, ir įšaldyti asmenų, kuriuos Komitetas įtraukė į sąrašą, lėšas ir turtą;
            
         
               (2)
            
            
               2014 m. lapkričio 7 d. Komitetas į sąrašą įtraukė tris asmenis, remdamasis JT ST rezoliucijos 2140 (2014) 17 punkte išdėstytais kriterijais;
            
         
               (3)
            
            
               2014 m. gruodžio 18 d. Taryba priėmė Reglamentą (ES) Nr. 1352/2014;
            
         
               (4)
            
            
               2015 m. rugsėjo 16 d. Komitetas iš dalies pakeitė su vienu asmeniu susijusią informaciją;
            
         
               (5)
            
            
               todėl Reglamentas (ES) Nr. 1352/2014 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 1352/2014 I priedas iš dalies keičiamas, kaip nustatyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2015 m. spalio 26 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  OL L 365, 2014 12 19, p. 60.
   
      PRIEDAS
      Reglamento (ES) Nr. 1352/2014 I priede pateikto asmenų, subjektų ir įstaigų sąrašo A skirsnyje „Asmenys“ esantis įrašas Nr. 5 pakeičiamas šiuo įrašu:
      
         
                     „5.
                  
                  
                     
                        Ahmed Ali Abdullah Saleh (dar žinomas kaip: Ahmed Ali Abdullah Al-Ahmar)
                     
                        Pareigos: Buvęs ambasadorius, buvęs brigados generolas. Gimimo data: 1972 m. liepos 25 d.Pilietybė: Jemeno. Paso Nr.: a) Jemeno paso numeris 17979, išduotas Ahmed Ali Abdullah Saleh vardu (žr. toliau pateikiamą diplomatinę tapatybės kortelę Nr.: 31/2013/20/003140) b) Jemeno paso numeris 02117777, išduotas 2005 11 8 Ahmed Ali Abdullah Al-Ahmar vardu c) Jemeno paso numeris 06070777, išduotas 2014 12 3 Ahmed Ali Abdullah Al-Ahmar vardu. Adresas: Jungtiniai Arabų Emyratai. Kita informacija: Atliko svarbų vaidmenį sudarant palankias sąlygas Houthi grupuotės karinei ekspansijai. Dalyvavo veiksmuose, kuriais keliama grėsmė Jemeno taikai, saugumui ar stabilumui. Ahmed Saleh – buvusio Jemeno Respublikos Prezidento Ali Abdullah Saleh sūnus. Ahmed Ali Abdullah Saleh yra kilęs iš srities, žinomos kaip Bayt Al-Ahmar, esančios maždaug už 20 kilometrų į pietryčius nuo sostinės Sanos. Diplomatinės tapatybės kortelė Nr.: 31/2013/20/003140, išduota 2013 7 7, Ahmed Ali Abdullah Saleh vardu, išdavė Jungtinių Arabų Emyratų Užsienio reikalų ministerija; dabartinis statusas: panaikinta. Įtraukimo į JT sąrašą data:2015 4 14.
                     
                        Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                     
                     Ahmed Ali Saleh vykdė veiklą, kad pakenktų Prezidento Hadi valdymui, sužlugdytų Hadi pastangas reformuoti kariuomenę ir sutrukdytų Jemenui taikiai pereiti prie demokratijos. Saleh atliko svarbų vaidmenį sudarant palankias sąlygas Houthi grupuotės karinei ekspansijai. 2013 m. vasario mėn. viduryje Ahmed Ali Saleh buvo išdavęs tūkstančius naujų šautuvų Respublikos gvardijos divizijoms ir nenurodytiems genčių vadams. Ginklai iš pradžių buvo įsigyti 2010 m. ir atidėti, kad vėliau būtų galima politiniais tikslais užsitikrinti juos gavusių subjektų lojalumą.
                     Saleh tėvui, buvusiam Jemeno Respublikos Prezidentui Ali Abdullah Saleh, pasitraukus iš Jemeno Prezidento pareigų 2011 m., Ahmed Ali Saleh išliko Jemeno Respublikos gvardijos vadu. Praėjus šiek tiek daugiau nei metams, Prezidentas Hadi atleido Saleh iš pareigų, tačiau jo įtaka Jemeno kariuomenėje tebebuvo didelė net ir jį pašalinus iš vado pareigų. 2014 m. lapkričio mėn. Ali Abdullah Saleh buvo įtrauktas į JT sąrašą pagal JT ST rezoliuciją 2140.“